b'\n_START_ARTICLE_\n\xc3\x85kertrommel\n_START_PARAGRAPH_\n\xc3\x85kertrommelen er et jordarbeidingsredskap som man bruker etter s\xc3\xa5ing p\xc3\xa5 jordet. Den har som hensikt \xc3\xa5 pakke jorda rundt fr\xc3\xb8et slik at man skaper bedre vekstvilk\xc3\xa5r ved at det etableres undergrunnskontakt for matjordlaget. Uten denne gunstige jordpakkingen vil spire- og vekstprosessen til planten bli sterkt hemmet. En annen viktig oppgave trommelen har er ogs\xc3\xa5 \xc3\xa5 bryte jordoverflaten etter jordpakkingen, slik at man reduserer uheldig fordamping fra s\xc3\xa5bedet. _NEWLINE_Det finnes forskjellige typer tromler til ulike typer form\xc3\xa5l som; knasttrommel, spiraltrommel, tannpakketrommel, glattrommel, ribbetrommel, ringpakketrommel, fingerpakketrommel, stempelpakketrommel, hjulpakketrommel og automatpakker (slodd og ringpakketrommel).'